b"\n_START_ARTICLE_\nWatxis\n_START_SECTION_\nWatxis a Togo\n_START_PARAGRAPH_\nSegons l'ethnologue el 1991 hi havia 366.000 watxis a Togo. Segons el joshuaproject n'hi ha 740.000.\n_START_SECTION_\nSituaci\xc3\xb3 i pobles ve\xc3\xafns\n_START_PARAGRAPH_\nEl territori watxi de Togo est\xc3\xa0 situat a la meitat occidental de la regi\xc3\xb3 Mar\xc3\xadtima, a les prefectures de Yoto, Vo, Baix Mono i dels Llacs. La majoria viuen a les ciutats de Vogan, Tabligbo i Attitogon._NEWLINE_Al sud s\xc3\xb3n fronterers amb els gen i els xwles occidentals. A l'oest, a banda de limitar amb l'estat de Ben\xc3\xadn, s\xc3\xb3n ve\xc3\xafns del territori aja, amb els quals limiten tamb\xc3\xa9 pel nord. A l'est i al nord-oest limiten amb els parlants de lleng\xc3\xbces gurs, els lama i els kabiy\xc3\xa8s, a banda dels ewes, que parlen una llengua gbe.\n_START_SECTION_\nReligi\xc3\xb3\n_START_PARAGRAPH_\nLa majoria dels watxis de Togo creuen en religions africanes tradicionals (55%), el 25% s\xc3\xb3n cristians i el 20% s\xc3\xb3n isl\xc3\xa0mics. El 60% dels cristians s\xc3\xb3n cat\xc3\xb2lics, el 25% s\xc3\xb3n protestants i el 15% pertanyen a esgl\xc3\xa9sies cristianes independents. Segons el joshuaproject, el 5% dels cristians s\xc3\xb3n seguidors del moviment evang\xc3\xa8lic.\n_START_SECTION_\nWatxis a Ben\xc3\xadn\n_START_PARAGRAPH_\nSegons l'ethnologue el 1993 hi havia 110.000 watxis a Ben\xc3\xadn. Segons el joshuaproject, n'hi ha 62.000.\n_START_SECTION_\nSituaci\xc3\xb3 i pobles ve\xc3\xafns\n_START_PARAGRAPH_\nEls watxis de Ben\xc3\xadn viuen principalment al municipi de Com\xc3\xa8, a m\xc3\xa9s de als municipis d'Athi\xc3\xa9m\xc3\xa9 i de Grand-Popo, al departament de Mono._NEWLINE_A Ben\xc3\xadn hi ha dos territoris watxis: el primer, molt petit, \xc3\xa9s situat a l'extrem m\xc3\xa9s occidental del departament de Mono, al municipi d'Athi\xc3\xa9m\xc3\xa9. Aquest fa frontera amb Togo, a l'oest i al sud i amb els territori dels kotafons, al nord i a l'est. El segon \xc3\xa9s m\xc3\xa9s extens i est\xc3\xa0 situat al sud-oest del llac Ah\xc3\xa9m\xc3\xa9. Aquest territori \xc3\xa9s fronterer amb Togo a l'oest; amb el territori dels kotafons i dels xwles occidentals al sud; amb el dels xweles, a l'est; amb el territori dels saxwes, al nord-est i amb aja al nord.\n_START_SECTION_\nReligi\xc3\xb3\n_START_PARAGRAPH_\nLa gran majoria dels watxis de Ben\xc3\xadn (el 98%) creuen en religions tradicionals africanes i nom\xc3\xa9s el 2% es consideren cristians. De la minoria cristiana, el 55% s\xc3\xb3n cat\xc3\xb2lics, el 35% s\xc3\xb3n protestants, el 9% pertanyen a esgl\xc3\xa9sies cristianes independents i nom\xc3\xa9s l'1% pertanyen a altres esgl\xc3\xa9sies. Segons el joshuaproject nom\xc3\xa9s l'1,5% dels cristians s\xc3\xb3n evangelistes."